Решение на Общия съд от 22 юни 2022 г. — Haswani/Съвет
(Дело T-479/21)1
(Обща външна политика и политика на сигурност — Ограничителни мерки срещу Сирия — Замразяване на средства — Сила на пресъдено нещо — Грешка в преценката — Пропорционалност — Задължение за мотивиране — Право на защита — Право на справедлив процес)
Език на производството: френски
Страни
Жалбоподател: George Haswani (Ябруд, Сирия) (представител: G. Karouni, адвокат)
Ответник: Съвет на Европейския съюз (представители: A. Limonet и V. Piessevaux)
Предмет
Жалбоподателят иска, от една страна, на основание член 263 ДФЕС да бъде отменено Решение (ОВППС) 2021/855 на Съвета от 27 май 2021 година за изменение на Решение 2013/255/ОВППС относно ограничителни мерки срещу Сирия (ОВ L 188, 2021 г., стр. 90) и Регламент за изпълнение (ЕС) 2021/848 на Съвета от 27 май 2021 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 188, 2021 г., стр. 18) в частта, в която в приложените към тези актове списъци е включено неговото име, и от друга страна, на основание член 268 ДФЕС да бъде обезщетен за неимуществените вреди, които е понесъл вследствие от приемането на тези актове
Диспозитив
Отхвърля жалбата.
Осъжда George Haswani да заплати съдебните разноски.
____________
1     ОВ C 412, 11.10.2021 г.